SHBA: Të zhbllokohet KQZ-ja në Kosovë - presidenti thotë se puna kryhet të enjten
Në pritje të emërimit të anëtarëve të rinj, Komisioni Qendror i Zgjedhjeve në Kosovë është bllokuar që nga marsi i vitit 2018.
Ambasada amerikane në Prishtinë, i bëri thirrje të martën presidentit të Kosovës, Hashim Thaçi që të emërojë anëtarët e Komisionit Qendror të Zgjedhjeve që ka mbetur jofunksional tash e një vit me radhë, që kur ka skaduar mandati i përbërjes së vjetër. thuhet se Në komunikatë thuhet se Pak kohë pas publikimit të qëndrimit amerikan, zyra e presidentit të Kosovës njoftoi se “pas përmbylljes së të gjitha procedurave dhe kompletimit të lëndëve me informacionet e kërkuara shtesë, këtë javë do të emërohen anëtarët e rinj të KQZ-së. Anëtarët e rinj të KQZ-së, të enjten më 28 mars 2019, do ta bëjnë betimin para presidentit Thaçi”, thuhet në një njoftim të shkurtër të zyrës së presidentit. Dy partitë opozitare Lidhja Demokratike e Kosovës dhe lëvizja Vetëvendosje kanë akuzuar presidentin e Kosovës, Hashim Thaçi, për bllokim të procesit të përzgjedhjes së anëtarëve të Komisionit Qendror të Zgjedhjeve. Më herët të martën shefi i grupit parlamentar i Lidhjes Demokratike të Kosovës, Avdullah Hoti, i bëri jehonë komunikatës së ambasadës amerikane lidhur me situatën në Komisionin Qendror të Zgjedhjeve. shkroi zoti Hoti duke nënvizuar se mos veprimi për një vit të plotë është shkelje e Kushtetutës. Në qershor të vitit të kaluar, presidenti Thaçi, kishte kërkuar sqarime nga Gjykata Kushtetuese lidhur me mënyrën e emërimit të anëtarëve të Komisionit Qendror të Zgjedhjeve. Por, gjykata Kushtetuese e kishte quajtur kërkesën e presidentit si të papranueshme dhe që nuk hynë në juridiksionin e saj. Partitë politike thonë se mos funksionimi i Komisionit Qendror të Zgjedhjeve, është pasojë e mospajtimit rreth përfaqësimit të partive politike, pas rezultateve të zgjedhjeve parlamentare të vitit 2017. Mos zgjedhja e anëtarëve të KQZ-së, ka bërë që ky institucion i cili me kushtetutë mban dhe mbikëqyr sistemin zgjedhor në Kosovë, të mbetet jo funksional që nga marsi i vitit 2018.